VALENCIA. Španielsky tenista David Ferrer a Marta Tornelová sa v sobotu vo Valencii stali manželmi. Informáciu o sobáši priniesol napríklad web Punto de Break.
Pripomenul, že Ferrer je šiestym "ženáčom" z Top 8 svetového rebríčka ATP vo dvojhre (aj Novak Djokovič, Andy Murray, Roger Federer, Stan Wawrinka a Tomáš Berdych).
Tridsaťtriročný niekdajší 3. muž renkingu Ferrer je finalistom ATP World Tour Finals 2007 a Roland Garros 2013, v sezónach 2008, 2009, 2011 sa podieľal na triumfoch Španielov v Davisovom pohári reprezentačných družstiev mužov.